Source: https://www.szcoportal.sk/33/komentar-k-zakonu-o-dani-z-prijmov-30c-odpocet-vydavkov-nakladov-na-vyskum-a-vyvoj-uniqueidmRRWSbk196FPkyDafLfWAE1d2WUUfDAbWcKjvLah3hU4eDM5T7k7JQ/
Timestamp: 2018-11-13 00:07:09+00:00

Document:
Komentár k zákonu o dani z príjmov § 30c - Odpočet výdavkov (nákladov) na výskum a vývoj | SZČO online
Komentár k zákonu o dani z príjmov § 30c - Odpočet výdavkov (nákladov) na výskum a vývoj
1.5.26 Komentár k zákonu o dani z príjmov § 30c - Odpočet výdavkov (nákladov) na výskum a vývoj
(8) Finančné riaditeľstvo do troch kalendárnych mesiacov nasledujúcich po uplynutí lehoty na podanie daňového priznania zverejní v zozname daňových subjektov podľa osobitného predpisu120l) o daňovníkovi, ktorý si pri realizácii projektu výskumu a vývoja uplatnil odpočet podľa odsekov 1 a 2, tieto údaje:
(9) Ak odpočet podľa odsekov 1 a 2nie je možné uplatniť z dôvodu, že daňovník vykázal daňovú stratu alebo základ dane po znížení o odpočet daňovej straty je nižší ako odpočet podľa odsekov 1 a 2, je možné odpočet výdavkov (nákladov) na výskum a vývoj alebo jeho zostávajúcu časť uplatniť v najbližšom nasledujúcom zdaňovacom období, v ktorom daňovník vykáže základ dane, najviac však v štyroch zdaňovacích obdobiach bezprostredne nasledujúcich po zdaňovacom období, v ktorom nárok na odpočet podľa odsekov 1 a 2vznikol.
(10) Ak daňovník, ktorý je držiteľom osvedčenia o spôsobilosti vykonávať výskum a vývoj,120j) ) predá nehmotné výsledky výskumu a vývoja, pričom pri realizácii projektu výskumu a vývoja, ktorého sú výsledkom, uplatňoval odpočet podľa odsekov 1 a 2, stráca nárok na odpočet podľa odsekov 1 a 2v príslušnom zdaňovacom období a je povinný podať dodatočné daňové priznanie za každé zdaňovacie obdobie, v ktorom uplatňoval odpočet podľa odsekov 1 a 2. Daňovník je povinný podať dodatočné daňové priznanie v lehote podľa osobitného predpisu;128) v rovnakej lehote je aj splatná dodatočne priznaná daň.
Od 1. 1. 2015 majú daňovníci možnosť uplatniť si novú úľavu, tzv. super odpočet výdavkov (nákladov) vynaložených na výskum a vývoj od základu dane zníženého o odpočet daňovej straty. Výdavky (náklady) musia byť vynaložené v súvislosti s realizovaným projektom výskumu a vývoja a na účely tohto odpočtu sa pri definícii výskumu a vývoja vychádza z účtovných predpisov (§ 37 postupov účtovania). Odpočet od základu dane sa po zmene od 1.1.2018 vypočíta ako súčet:
100 % výdavkov (nákladov) na výskum a vývoj v zdaňovacom období,
100 % kladného rozdielu medzi priemerom úhrnu výdavkov (nákladov) na výskum a vývoj zahrnovaných do odpočtu vynaložených v zdaňovacom období a úhrnom výdavkov (nákladov) vynaložených na výskum a vývoj zahrnovaných do odpočtu v bezprostredne predchádzajúcom zdaňovacom období a dvoch bezprostredne predchádzajúcich zdaňovacích období zahrnovaných do odpočtu.
Výdavky (náklady) kvalifikované na uplatnenie odpočtu musia byť daňovými výdavkami podľa § 2 písm. i). Na účely odpočtu je daňovník povinný viesť oddelenú analytickú evidenciu výdavkov (nákladov) na výskum a vývoj.
Ak výdavky (náklady) súvisia s realizovaným projektom výskumu a vývoja len sčasti, do odpočtu možno zahrnúť len časť, ktorá priamo súvisí s realizovaným projektom výskumu a vývoja.
V odseku 4 je stanovený rozsah výdavkov (nákladov), na ktoré odpočet nemožno uplatniť. Ide predovšetkým o výdavky (náklady), na ktoré bola poskytnutá čo aj len čiastočná podpora z verejných financií (napr. rôzne fondy EÚ) a ďalej výdavky (náklady) na služby, licencie a nehmotné výsledky výskumu a vývoja obstarané od iných osôb, pričom výnimku tvoria verejné VŠ, výskumné ústavy a SAV a osoby, ktorým bolo vydané osvedčenie o spôsobilosti vykonávať výskum a vývoj.
Podľa odseku 5 v zdaňovacom období nie je možné súbežne uplatňovať odpočet výdavkov (nákladov) podľa § 30c a úľavu na dani podľa § 30b. Taktiež daňovník, ktorý ako držiteľ osvedčenia o spôsobilosti vykonávať výskum a vývoj realizuje projekt výskumu a vývoja za účelom predaja nehmotných výsledkov výskumu a vývoja nemôže využiť túto formu daňovej úľavy. Ďalej v ods. 5 sú vymedzené druhy výdavkov, ktoré nie je možné do odpočtu zahrnúť.
V odseku 6 sú stanovené náležitosti projektu výskumu a vývoja ako písomného dokumentu…

References: § 30
 § 30
 § 30
 § 2
 § 30
 § 30